Re ka nna fela re didimetse, mme gone, ga re a tshwanela gore “amen” kgotsa go tshwarana ka matsogo le ba bangwe. Re ka nna ra ithapelela mo pelong.—w19.03, ts. 31. 17 Fa ba kopa mogolwane yono kgakololo, o ile a araba ka go re, “Tlhofofatsang Dilo.” Jang? Monna yono le mosadi wa gagwe ba ne ba dirisa diura tse tharo mo mosepeleng wa go ya tirong le go boa letsatsi le letsatsi. Mogolwane yono yo o neng a itse banyalani bano sentle, o ne a akantsha gore ba akanyetse go fudugela gaufi le kwa ba berekang teng gore ba fokotse nako e ba e fetsang mo mosepeleng wa go ya tirong le go boa letsatsi lengwe le lengwe. Nako e e salang ba ne ba ka e dirisetsa dilo tse dingwe tse di botlhokwa—kana le e leng go ikhutsa fela. Fa mathata a botshelo a go amoga boipelo ka tsela nngwe, ke eng fa o sa leke go bona gore a o ka se tlhofofatse dilo ka go dira diphetogo dingwe?